
GEVALLESTUDIE 1
	'n Delikate balans: Waterskaarste in Suid-Afrika

	Bron: https://gdc.unicef.org/resource/delicate-balance-water-scarcity-south-africa

	Die  gevolgtrekking van hierdie verslag is dat Suid-Afrika nie kan nie bekostig om die implementering van meer aggressiewe waterbeleide te vertraag nie. Om 'n toestand van nasionale paniek te vermy - soortgelyk aan dié wat tydens die energiekrisis van 2014-2015 plaasgevind het - sal die regering onmiddellik moet optree. 
Ten einde sy watersektor in lyn te bring mettoenemende behoeftes, moet Suid-Afrika:

• Waterbesparings- en vraagverminderingsmaatreëls implementeer: Die land moet meer doen om die doeltreffendheid van watergebruik te verbeter. Dit kan gedoen word deur 'n kombinasie van infrastruktuurherstelwerk (om nie-inkomstewater aan te spreek), nuwe bouregulasies, aansporings om waterdoeltreffende toestelle te installeer en 'n prysskaalstruktuur, gebaseer op waterverbruik, in werking te stel . Beleidsmaatreëls moet ondersteun word deur veldtogte om bewustheid te skep oor hoë vlakke van watergebruik per capita en die waarde van waterbesparing in 'n waterskaars land moet beklemtoon word..

• Die hoeveelheid afvalwater wat behandel en hergebruik word moet verhoog word. Ongeveer 60% van die land se afvalwater is onbehandeld en 'n opname onder 88 munisipaliteite het bevind dat meer as twee derdes van die afvalwaterbehandelingsfasiliteite wat ondersoek is, nie aan die minimum gehaltebeheerstandaarde voldoen nie. Versuim om afvalwaterbehandeling en hergebruik doeltreffend aan te spreek, kan verwoestende gevolge vir mense, die omgewing en die ekonomie inhou. Vordering hier sal nie net die gehalte van Suid-Afrika se water verbeter nie, maar ook die aanbod verhoog.

• Verken nuwe tegnologie: Hierdie verslag beklemtoon dat daar beskikbare, bekostigbare oplossings vir Suid-Afrika se waterprobleme is. Dit het egter nie  die meer gevorderde tegnologieë in soveel besonderhede ondersoek nie.

In 2002 het UNESCO die General Comment No. 15 aangeneem, wat verklaar dat “die mensereg tot  skoon, veilige water onontbeerlik is ten einde menswaardig te kan lewe. Dit is 'n voorvereiste vir die verwesenliking van ander menseregte.” Aangesien die invloed van klimaatsverandering, bevolkingsgroei, verstedeliking en industrialisasie botsende doelwitte in Suid-Afrika het, is dit noodsaaklik dat beleidmakers aggressiewe maatreëls tref om balans in die watersektor te herstel.

Dit is ook van kritiese belang dat hierdie beleide geïmplementeer word met die verstandhouding dat die land steeds werk om dekades van sistemiese onderdrukking te oorkom. Dit sal moeilik wees om die regte balans te vind tussen die bevordering van algemene besparing onder diegene wat dit kan bekostig en die wat skaars toegang tot skoon water het. Dit is dus moeilik om aan 'n belangriker of waardige beleidsdoelwit te dink.

GEVALLESTUDIE 2
	Watertekorte in SA verhoog risiko’s vir infeksies in gesondheidsorgfasiliteite: hoe om hierdie risiko's te bekamp


	Bron: https://www.biznews.com/health/2023/02/20/water-shortages

	Watertekorte in Suid-Afrika benadeel hospitale en klinieke – daar is 'n verhoogde risiko vir infeksies.
Suid-Afrika is 'n waterskaars land. Veranderende reënvalpatrone en die voortgesette elektrisiteitskrisis maak die situasie erger. Die behandeling en verspreiding van water benodig elektrisiteit. Van die land se grootste stede moes waterbeperkings instel en inwoners in ander dele moes maande sonder 'n gereelde watertoevoer klaarkom. Ongelukkig het gesondheids-fasiliteite dit nie vrygespring nie . Daar was talle mediaberigte van hospitale en klinieke regoor die land wat deur watertekorte getref is. Ina Skosana van The Conversation Africa het met die epidemioloog, Husna Ismail, gesels oor die gevare van klinieke en hospitale wat nie meer water het nie.

Hoe algemeen is hospitaalverworwe infeksies?

Die Wêreldgesondheidsorganisasie (WGO) definieer gesondheidsorgverwante infeksies, of "hospitaal"-infeksies, as dié wat pasiënte raak wat in 'n gesondheidsorgfasiliteit opgeneem word. Dit is infeksies wat nie teenwoordig was tydens toelating nie. Dit sluit ook infeksies in wat kort na ontslag voorkom. Gesondheidsorgverwante infeksies is 'n belangrike oorsaak van siekte en dood in hospitale.

In lae- en middelinkomstelande, soos Suid-Afrika, skat die WGO dat 15 uit elke 100 pasiënte in hospitale 'n infeksie sal opdoen. In hoë-inkomste lande is die skatting sewe uit 100 pasiënte.

GEVALLESTUDIE 3
	Waterkrisis in Suid-Afrika: oorsake, gevolge en oplossings

	Bron: https://earth.org/water-crisis-in-south-africa/

	Luvuyo Bangazi, woordvoerder van die regeringskomitee wat aangestel is  om oor die waterkrisis in Suid-Afrika te rapporteer , het in 'n artikel beskryf hoe haglik die situasie in Suid-Afrika geword het.

"Ons het vir meer as sewe jaar nie goeie reën gehad nie en ons het 'n skerp toename in waterverbruik in alle sektore gehad insluitend residensiële, besigheids of ander. Dus gaan byna 25-30% van ons water verlore weens waterlekkasies wat veroorsaak word deur gebrekkige infrastruktuur." 

Na raming gaan 70 miljoen liter behandelde, skoon, drinkbare water daagliks verlore as gevolg van die duisende der duisende lekkasies wat Suid-Afrika se waterpypstelsels voorkom. Gelukkig is 'n plaaslike groep wat onlangs gestig is en bekend staan as die Waterkrisiskomitee, die RSA-administrasie gedwing om op die skade te reageer. Sedert Junie 2022 het 'n noodreaksiespan daarin geslaag om meer as 9 700 lekkasies reg te maak.  

Die waterlekkasies is natuurlik ernstig, maar die konstante gebrek aan reën, jaar na jaar, maak amptenare baie meer bekommerd. Suid-Afrika is reeds 'n relatiewe droë land, met 'n gemiddelde jaarlikse reënval van byna die helfte van die wêreldgemiddeld en beklee die 29ste plek uit 193 lande. 

Sedert 2015 het Suid-Afrika rekord-lae vlakke van neerslag ervaar. Dit is waarskynlik die gevolg van antropogeniese (veroorsaak deur besoedeling) klimaatsverandering. 'n Studie wat deur navorsers by die MIT Gesamentlike Program oor die Wetenskap en Beleid van Globale Verandering, Internasionale Voedselbeleidsnavorsingsinstituut en CGIAR voltooi is, het bevind dat daar 'n  groter as 50%-kans is dat Suid-Afrika se middel-eeuse temperature 'n drievoudige toename sal ervaar. Dit beteken dat Suid-Afrika se temperatuurveranderinge waarskynlik drie keer hoër as normaal kan wees. Verder is die risiko van verminderde neerslag in die land  drie tot vier keer hoër as die risiko van verhoogde neerslag.

GEVALLESTUDIE 4
	Boorgatwater: 'n potensiële gesondheidsrisiko vir landelike gemeenskappe in Suid-Afrika

	Bron: https://iwaponline.com/ws/article/19/1/128/39314/Borehole-water-a-potential-health-risk-to-rural

	Swak watergehalte is bekend as 'n belangrike oorsaak van uitbrake van siektes en het ‘n impak op gesondheid (Hunter et al. 2010; Galadima et al. 2011). Die Gesamentlike Moniteringsprogram (GMP) beraam dat 1,8 miljoen mense wêreldwyd drinkwater gebruik wat met menslike afval besmet is (WGO/UNICEF 2014). Dit het verder aangedui dat 1,1 miljard mense water drink wat ten minste 'n 'matige' risiko inhou. (>10 cfu/100 ml Escherichia coli). Data uit lukrake nasionale studies dui daarop dat 10% van verbeterde drinkwaterbronne 'n 'hoë' risiko kan inhou wat ten minste 100 CFU / 100 ml monster bevat (WHO / UNICEF 2014). 
In Suid-Afrika is besoedeling van verbeterde waterbronne gewoonlik die gevolg van swak bestuur en instandhouding wat tot gereelde mislukkings lei en kontaminasie veroorsaak. (Rietveldt et al. 2009). Gevolglik ontstaan kommer oor die veiligheid van verbeterde bronne wat in gemeenskappe gebruik word, veral in landelike gebiede waar munisipaliteite nie goeie watergehalteprestasie handhaaf nie (NEPAD 2015). 

Die voorkoms van uitbrake van oordraagbare siektes wat met besoedelde waterverband hou, bly 'n groot uitdaging. Selfs al is daar 'n groot verbetering van infrastruktuur wat toegang gee tot veilige drinkwater in die landelike gebiede van SA, bly die uitdaging groot. (UNICEF 2009). Die onlangse uitbraak van cholera (Desember 2008–Maart 2009) in die Mpumalanga provinsie van Suid-Afrika was te wyte aan onveilige waterbronne (Sigudu et al. 2015). Bezuidenhout (2013) beklemtoon die risiko's daaraan verbonde om boorgatwater te drink. Boorgatwater in die Noordwesprovinsie van Suid-Afrika is nie altyd veilige water nie en  bevat bakterieë en chemiese kontaminante. 

Studies wat in die Tshitale-Hlanganani-gebied van die Vhembe-distrik in die Limpopoprovinsie van Suid-Afrika gedoen is, het ook besoedeling en risiko's van E.coli in boorgatwater, wat deur gemeenskappe vir drinkdoeleindes gebruik word, opgespoor (Potgieter et al. 2006).

GEVALLESTUDIE 5
	Studente praat oor beurtkrag wat studies beïnvloed


	Bron: https://www.careersportal.co.za/news/students-speak-out-against-loadshedding-affecting-studies#:~:text=The%20student%20organisation%20says%20this%20is%20an%20attack,security%20as%20well%20as%20their%20right%20to%20life. 

	
Die studenteorganisasie, die South African Students Congress, het 'n beroep op die regering gedoen om energiesekerheid in die land te herstel, aangesien beurtkrag studente by tersiêre instellings negatief raak.

Talle Suid-Afrikaners is ongelukkig nadat die Nasionale Energiereguleerder (NERSA) 'n verhoging van 18,65% in elektrisiteitstariewe aan ESKOM toegestaan het, veral terwyl die land fase 6-beurtkrag ervaar.

Die South African Students Congress (SASCO) het sy teleurstelling oor hierdie besluit van NERSA uitgespreek. 

Die studenteorganisasie sê dit is 'n aanval op die lewensbestaan en basiese menseregte van die armes en werkersklas, aangesien die verhoging van tariewe tesame met beurtkrag baie van hul menseregte t.o.v. elektrisiteit, werksgeleenthede, gesondheidsorg, veiligheid en sekuriteit, asook hul reg op lewe, sal ontneem. 

SASCO het 'n beroep op die African National Congress (ANC)-regering gedoen om besluite te neem wat energiesekerheid in die land sal herstel.

Hulle het hul kommer uitgespreek oor die impak wat dit op studente kan hê, aangesien die energiekrisis dit vir studente baie moeilik sal maak om genoeg tyd en aandag aan hul akademiese projekte te skenk. 

Die organisasie glo dat beurtkrag die sukseskoers van studente sowel as die geloofwaardigheid en integriteit van die Suid-Afrikaanse Onderwysstelsel negatief sal beïnvloed. 

Terwyl Eskom die verhoging in elektrisiteitstariewe verwelkom, het hulle om verskoning gevra vir die omvang van beurtkrag en sê dat hulle die impak op individue en besighede begryp. 

Die kragvoorsiener sê sy hoogste prioriteit is tans om beurtkrag tot die minimum te beperk. 

GEVALLESTUDIE 6
	Beurtkrag is menseregskending: SAMRK

	Bron: https://www.iol.co.za/news/south-africa/load-shedding-a-human-right-violation-sahrc-386230

	Eskom moet antwoorde gee oor die voortslepende elektrisiteitskrisis, het die SA Menseregtekommissie Vrydag gesê.

Die MRK het in 'n verklaring gesê dat hy en die Openbare Beskermer gaan binnekort saamwerk in 'n ondersoek om vas te stel waarom Eskom onlangs kragonderbrekings in so ‘n erge mate ingestel het.

Die MRK het gesê: "Die kommissie is bekommerd oor nuusberigte dat beurtkrag, soos tans deur Eskom geïmplementeer word, die verskaffing van noodsaaklike dienste, wat menseregte bevorder, negatief beïnvloed."

Die kommissie het in 'n brief aan die Openbare Beskermer gesê hy is genoodsaak om op grond van menseregte sy kommer oor die negatiewe impak van die doelbewuste kragonderbrekings bekend te maak.

Die OB het gesê  veral toegang tot inligting op die internet sal mense in staat stel om hul ekonomiese en sosiale regte te geniet maar dat dié inligting  tans ontoeganklik is vir die meeste mense.

"Dit is duidelik dat Eskom nie voldoende, akkurate en tydige inligting aan verbruikers verskaf rondom die beurtkragskedule  nie. Hulle is dan nie in staat om hul lewens en besighede te beplan nie," het die SAMRK gesê.

"Daar is ook aangevoer dat daar geen billike beurtkrag oor alle gebiede heen is nie."

Die MRK het gesê daar is ook berig dat Eskom nie nooddienste, polisiestasies, hospitale en gesondheidsorgfasiliteite behoorlik betrek het nie.

"Die MRK sal bly wees om binne die perke van sy mandaat deel te neem aan die Openbare Beskermer se proses van gesprekvoering hieroor," lui die brief aan die Beskermer.

Die kommissie het gesê hy het die mag om ingevolge sy grondwet ondersoek in te stel en verslag te doen oor die nakoming van menseregte en om stappe te neem vir regstelling waar menseregte geskend is.

GEVALLESTUDIE 7
	Eskom ervaar 'n toename in elektrisiteitsdiefstal en verspreidingsinfrastruktuurprobleme weens onwettige verbindings

	Bron: https://www.eskom.co.za/eskom-is-experiencing-an-increase-in-electricity-theft-and-distribution-infrastructure-failure-due-to-illegal-connections/

	Vrydag, 11 Junie 2021: Eskom het met groot kommer kennis geneem van die toename in elektrisiteitsdiefstal, veral in hoëdigtheidsgebiede, wat tot probleme met toerusting lei. Eskom wil die publiek waarsku teen onwettige verbindings, knoeiery met meters en die aankoop van elektrisiteit by onwettige sindikate. Dit lei tot oorlading van verspreidingsnetwerke en skade aan die publiek se eiendom en Eskom-infrastruktuur.
 
Die koue temperature wat regoor die land ervaar word, het daartoe gelei dat meer mense roekeloos elektrisiteit gebruik en ons infrastruktuur onder geweldige druk geplaas het. In baie gevalle het dit daartoe gelei dat transformators ontplof het en ander infrastruktuur beskadig word. Eskom verloor jaarliks miljarde rande se inkomste weens infrastruktuurprobleme wat deur netwerkoorlading veroorsaak word. 
 
"Ons doen 'n beroep op al ons kliënte om die regte ding te doen - hulle moet betaal vir die elektrisiteit wat hulle gebruik, seker maak dat hulle elektrisiteitsbewyse by wettige verskaffers koop en ophou om kragmeters te omseil en daarmee te peuter," het Monde Bala, uitvoerende hoof van die Eskom-verspreidingsgroep, gesê.
 
In die geval waar Eskom se bates beskadig of gevandaliseer word weens onwettige verbindings, sal Eskom ter wille van die veiligheid van die netwerk en die publiek eers die transformator vervang wanneer die onwettige verbindings verwyder is. Huishoudelike meters moet ook geoudit word om te verseker dat dit veilig is om weer by die netwerk aan te sluit.
 
Eskom werk steeds saam met wetstoepassingsagentskappe om die kriminele aktiwiteite, insluitend elektrisiteitsdiefstal, hok te slaan.
 
Gemeenskappe word versoek om diefstal en vandalisme van elektrisiteitsinfrastruktuur en onwettige verbindings by owerhede of by Eskom se misdaadlyn - 0800 112 722 - of SMS-lyn 32211 aan te meld.
 
Eskom se kontaksentrum, e-pos en SMS-kanale het gedurende die winterseisoen baie besig geraak, wat tot vertraagde reaksietye gelei het. In plaas daarvan om in lang toue te wag om foute aan te meld, word kliënte aangemoedig om die MyEskom Customer Toep te gebruik en tyd te bespaar en diensversoeke gerieflik op te spoor. Die toepassing maak dit gemakliker vir kliënte.Dit stel kliënte in staat om onbeplande onderbrekings aan te meld, rekeningsaldo's na te gaan en meterlesings in te dien, enige tyd op enige plek.

